 Štefanova ulica 2, 1501 Ljubljana T: 01 428 40 00

F: 01 428 47 33

E: gp.mnz@gov.si

[www.mnz.gov.si](http://www.mnz.gov.si)

|  |  |  |  |  |  |  |
| --- | --- | --- | --- | --- | --- | --- |
| Številka: 900-197/2018/49 | | | | | | |
| Ljubljana, 4. 3. 2019 | | | | | | |
| EVA | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Poročilo Medresorske delovne skupine za pripravo in spremljanje izvajanja Strategije Vlade RS na področju migracij ter koordinacijo aktivnosti s področja migracij – predlog za obravnavo – NOVO GRADIVO ŠT. 1** | | | | | | | | | | | | |
| 1. Predlog sklepov vlade: | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13- ZDU-1G, 65/14 in 55/17) je Vlada RS na ..... seji dne.........sprejela naslednji  SKLEP  Vlada Republike Slovenije se je seznanila s prvim poročilom Medresorske delovne skupine za pripravo in spremljanje izvajanja Strategije Vlade RS na področju migracij ter koordinacijo aktivnosti s področja migracij.  Številka:  V Ljubljani, dne    Stojan Tramte  generalni sekretar  Priloge:   * predlog sklepa vlade.   Prejmejo:  - Kabinet predsednika vlade  - Urad vlade za komuniciranje,  - Ministrstvo za finance,  - Ministrstvo za gospodarski razvoj in tehnologijo,  - Ministrstvo za izobraževanje, znanost in šport,  - Ministrstvo za kulturo,  - Ministrstvo za delo, družino, socialne zadeve in enake možnosti,  - Ministrstvo za zunanje zadeve,  - Ministrstvo za notranje zadeve,  - Ministrstvo za okolje in prostor,  - Ministrstvo za pravosodje,   * Ministrstvo za zdravje, * Ministrstvo za javno upravo, * Ministrstvo za obrambo, * Ministrstvo za kmetijstvo, gozdarstvo in prehrano, * Ministrstvo za infrastrukturo, * Uprava Republike Slovenije za zaščito in reševanje, * Slovenska obveščevalno-varnostna agencija, * Urad Republike Slovenije za makroekonomske analize in razvoj, * Urad Vlade Republike Slovenije za oskrbo in integracijo migrantov, * Policija. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: NE** | | | | | | | | | | | | |
|  | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * mag. Sandi Čurin, državni sekretar na Ministrstvu za notranje zadeve; * Nina Gregori, generalna direktorica Direktorata za upravne notranje zadeve, migracije in naturalizacijo na Ministrstvu za notranje zadeve, višja sekretarka. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
|  | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
|  | | | | | | | | | | | | |
| 5. Kratek povzetek gradiva: | | | | | | | | | | | | |
| Vlada Republike Slovenije je na seji dne, 15. 11. 2018, sprejela sklep o imenovanju Medresorske delovne skupine za pripravo in spremljanje izvajanja Strategije Vlade Republike Slovenije na področju migracij ter koordinacijo aktivnosti s področja migracij, s katerim je medresorski delovni skupini naložila, da vsake tri mesece poroča Vladi Republike Slovenije o svojem delu.  Prvo obdobje trimesečnega poročanja obsega obdobje od 15. 11. 2018 do 15. 2. 2019. Za namene poročanja je vodja medresorske delovne skupine v skladu s točko V. zgoraj omenjenega sklepa določil načine poročanja, in sicer na obrazcu, ki so ga članice in člani, oziroma njihove namestnice in namestniki, prejeli skupaj z zapisnikom 1. sestanka medresorske delovne skupine.  Novo gradivo št. 1 vsebuje dopolnjene podatke o številu ilegalnih prehodov meje za poročevalsko obdobje ter delež ilegalnih prehodov na delu meje, kjer so nameščene začasne tehnične ovire. | | | | | | | | | | | | |
| 6. Presoja posledic za: | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| 7.a Predstavitev ocene finančnih posledic nad 40.000 EUR: / | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | |
|  | | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  |  | | | | |  |
| II. Finančne posledice za državni proračun | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| SKUPAJ | | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| SKUPAJ | | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | |
|  | | | | |  | | | |  | | | |
|  | | | | |  | | | |  | | | |
|  | | | | |  | | | |  | | | |
| SKUPAJ | | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene: /**  **II.b Manjkajoče pravice porabe bodo zagotovljene s prerazporeditvijo: /**  **II.c Načrtovana nadomestitev zmanjšanih prihodkov in povečanih odhodkov proračuna: /** | | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | NE | | |
| Narava gradiva, glede na vsebino, ne predvideva sodelovanja javnosti. | | | | | | | | | | | | |
|  | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | | NE | | |
| **Boštjan Poklukar**  **minister** | | | | | | | | | | | | |

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13- ZDU-1G, 65/14 in 55/17) je Vlada RS na ..... seji dne.........sprejela naslednji sklep:

Vlada Republike Slovenije se je seznanila s prvim poročilom Medresorske delovne skupine za pripravo in spremljanje izvajanja Strategije Vlade RS na področju migracij ter koordinacijo aktivnosti s področja migracij.

Številka:

V Ljubljani, dne

Stojan Tramte

generalni sekretar

Prejmejo:

- Kabinet predsednika vlade

- Urad vlade za komuniciranje,

- Ministrstvo za finance,

- Ministrstvo za gospodarski razvoj in tehnologijo,

- Ministrstvo za izobraževanje, znanost in šport,

- Ministrstvo za kulturo,

- Ministrstvo za delo, družino, socialne zadeve in enake možnosti,

- Ministrstvo za zunanje zadeve,

- Ministrstvo za notranje zadeve,

- Ministrstvo za okolje in prostor,

- Ministrstvo za pravosodje,

* Ministrstvo za zdravje,
* Ministrstvo za javno upravo,
* Ministrstvo za obrambo,
* Ministrstvo za kmetijstvo, gozdarstvo in prehrano,
* Ministrstvo za infrastrukturo,
* Uprava Republike Slovenije za zaščito in reševanje,
* Slovenska obveščevalno-varnostna agencija,
* Urad Republike Slovenije za makroekonomske analize in razvoj,
* Urad Vlade Republike Slovenije za oskrbo in integracijo migrantov,
* Policija.

**POROČILO MEDRESORSKE DELOVNE SKUPINE ZA PRIPRAVO IN SPREMLJANJE IZVAJANJA STRATEGIJE VLADE RS NA PODROČJU MIGRACIJ TER KOORDINACIJO AKTIVNOSTI S PODROČJA MIGRACIJ**

Vlada Republike Slovenije je na seji dne 15. 11. 2018, sprejela sklep o imenovanju Medresorske delovne skupine za pripravo in spremljanje izvajanja Strategije Vlade Republike Slovenije na področju migracij ter koordinacijo aktivnosti s področja migracij, s katerim je medresorski delovni skupini tudi naložila, da vsake tri mesece poroča Vladi Republike Slovenije o svojem delu.

Prvo obdobje trimesečnega poročanja obsega obdobje od 15. 11. 2018 do 15. 2. 2019. Za namene poročanja je vodja medresorske delovne skupine v skladu s točko V. zgoraj omenjenega sklepa določil načine poročanja, in sicer na obrazcu, ki so ga članice in člani, oziroma njihove namestnice in namestniki, prejeli skupaj z zapisnikom 1. sestanka medresorske delovne skupine.

V poročevalskem obdobju je bilo delo medresorske delovne skupine osredotočeno predvsem na pripravo strategije na področju migracij, medtem ko resorji niso poročali o posebnostih, na katere bi bilo treba Vlado Republike Slovenije posebej opozoriti.

**I. POROČANJE O DELU MEDRESORSKE DELOVNE SKUPINE ZA PRIPRAVO IN SPREMLJANJE IZVAJANJA STRATEGIJE VLADE REPUBLIKE SLOVENIJE NA PODROČJU MIGRACIJ TER KOORDINACIJO AKTIVNOSTI S PODROČJA MIGRACIJ**

Ministrstvo za notranje zadeve je v poročevalskem obdobju poročanja organiziralo dva sestanka medresorske delovne skupine v prostorih Ministrstva za notranje zadeve na Litostrojski 54 v Ljubljani.

**1. sestanek medresorske delovne skupine**

Na prvem sestanku, ki je potekal 22. novembra 2018, so bile na dnevnem redu tri točke, in sicer:

Točka 1: Predstavitev namena ustanovitve delovne skupine in predvidenega načina dela.

Točka 2: Predstavitev idejnega koncepta za pripravo Strategije Vlade Republike Slovenije na področju migracij, določitev rokov za izvedbo ter nosilcev za pripravo.

Točka 3: Identifikacija vsebinsko odprtih zadev in imenovanje delovnih podskupin.

Na podlagi predvidenih točk dnevnega reda in na podlagi razprave na tem sestanku, sta bila sprejeta dva sklepa:

Sklep 1: Nosilci v sodelovanju z drugimi resorji pripravijo cilje strategije do 10. 1. 2019.

Sklep 2: Ustanovita se podskupini za spremljanje situacije na področju nezakonitih migracij in za spremljanje situacije na področju mednarodne zaščite.

**2. sestanek medresorske delovne skupine**

Na drugem sestanku, ki je potekal 23. januarja 2019, so bile na dnevnem redu tri točke, in sicer:

Točka 1: Predstavitev izhodišč ciljev strategije po posameznih nosilcih stebrov:

Steber I: Zakonite migracije/ekonomske migracije,

Steber II: Mednarodna zaščita,

Steber III: Nezakonite migracije in vračanje,

Steber IV: Varnostna komponenta,

Steber V: Integracija,

Steber VI: Zunanja dimenzija/Razvojna dimenzija/Sodelovanje s tretjimi državami.

Točka 2: Poročanje o delu Podskupine za spremljanje situacije na področju nezakonitih migracij in Podskupine za spremljanje situacije na področju mednarodne zaščite (vključno z Medresorsko delovno skupine za pripravo evalvacije in predlogov sistemskih rešitev za ustrezno nastanitev mladoletnikov brez spremstva in Medresorsko delovno skupino za vzpostavitev in delovanje sprejemno registracijskih centrov).

Točka 3:Točka 3 je predstavljala točko razno, pri čemer je Ministrstvo za notranje zadeve izpostavilo, da so pozvali CNVOS – Center za informiranje, sodelovanje in razvoj nevladnih organizacij k imenovanju predstavnika nevladnih organizacij v medresorsko delovno skupino.

Ob koncu tega sestanka so bili sprejeti naslednji sklepi:

Sklep 1: Ministrstvo za notranje zadeve pripravi metodologijo za pripravo strategije in osnutek posreduje vsem nosilcem stebrov do konca januarja 2019, kar je bilo izvedeno.

Sklep 2: Nosilci stebrov na podlagi metodologije pripravijo vsebino/prispevke do 28. 2. 2019.

Sklep 3: Medresorska delovna skupina se sestane v začetku marca in potrdi prvi osnutek strategije.

Sklep 4: Marca in aprila 2019 strokovnjaki po področjih pripravijo/usklajujejo besedilo po stebrih.

Sklep 5: V prvem tednu maja 2019 medresorska delovna skupina potrdi končni osnutek, ki se nato posreduje v javno razpravo in politično usklajevanje.

# 3. Vključevanje civilne družbe

Na 1. sestanku medresorske delovne skupine so se prisotni strinjali, da se k sodelovanju povabi relevantne nevladne organizacije, zato je Ministrstvo za notranje zadeve pozvalo CNVOS – Center za informiranje, sodelovanje in razvoj nevladnih organizacij, da sporočijo ime člana, ki bo v medresorski delovni skupini zastopal zainteresirane nevladne organizacije. Rok za imenovanje člana je bil 7. 1. 2019. Ministrstvo za notranje zadeve je prejelo odgovor, da CNVOS predstavnike nevladnih organizacij imenuje v odprtem demokratičnem postopku, ki poteka po posebnem Poslovniku, zato so za izvedbo postopka potrebovali več časa. V povezavi s tem so morali objaviti javni poziv, v katerem so pozvali zainteresirane organizacije, da se prijavijo v postopek izbora in predlagajo svoje kandidate.

6. 2. 2019 je CNVOS obvestil Ministrstvo za notranje zadeve o zaključku postopka, na podlagi katerega so s soglasjem imenovali predstavnika in njegovega namestnika. Za predstavnika nevladnih organizacij v Medresorski delovni skupini za pripravo in spremljanje izvajanja Strategije Vlade RS na področju migracij ter koordinacijo aktivnosti s področja migracij je bil imenovan Franci Zlatar (Slovenska filantropija), za njegovega namestnika pa Franci Jazbec (Društvo Odnos).

# POROČANJE RESORJEV

Na 2. sestanku Medresorske delovne skupine za pripravo in spremljanje izvajanja Strategije Vlade Republike Slovenije na področju migracij ter koordinacijo aktivnosti s področja migracij je bilo ugotovljeno, da je mandat za poročanje Vladi Republike Slovenije na tri mesece, kar pomeni, da bo Vladi Republike Slovenije treba predložiti prvo poročilo do vključno 15. februarja 2019. V povezavi s tem je bilo na sestanku dogovorjeno, da resorji do 1. februarja 2019 posredujejo informacije o tem kakšne so bile aktivnosti v poročevalskem obdobju, in sicer na pripravljenem obrazcu.

Obrazec za spremljanje situacije na področju migracij je vseboval dve alineji, o katerih mora poročati posamezen resor. Prva so izvajane aktivnosti v poročevalskem obdobju, ki so povezane s področjem migracij, druga pa spremembe iz posameznega področja, ki bi lahko vplivale na stanje na področju migracij.

1. **Izvajane aktivnosti v poročevalskem obdobju, ki so povezane s področjem migracij**

* **Ministrstvo za notranje zadeve**

V poročevalskem obdobju je Ministrstvo za notranje zadeve sklicalo dva sestanka medresorske delovne skupine, poleg tega pa je vodilo vso koordinacijo priprave strategije na področju migracij.

a) Enkrat se je sestala Podskupina za spremljanje situacije na področju nezakonitih migracij, kjer so bile izpostavljene tri točke, in sicer:

* ocena stanja nezakonitih migracij v regiji in Sloveniji – pregled izvedenih in načrtovanih ukrepov vseh državnih organov, vključenih v problematiko;
* postavljanje začasnih tehničnih ovir ter nadaljnje potrebe in ukrepi;
* postavljanje Sprejemno registracijskih centrov ter predpriprava infrastrukture.

Prisotni na sestanku so si izmenjali informacije o stanju v regiji in širše. Ker je takšna izmenjava informacij koristna, so sklenili, da se bo podskupina sestajala približno enkrat mesečno oziroma po potrebi.

b) Ob zaključku leta 2018 statistični podatki izkazujejo skoraj 400% povečanje nedovoljenih prestopov meje, največ na meji z Republiko Hrvaško. Med 9.149 osebami obravnavanimi zaradi nezakonitega prestopa meje, je bilo največ državljanov Pakistana, Afganistana, Alžirije, Irana in Sirije.

V poročevalskem obdobju so se nadaljevala prizadevanja na področju odkrivanja in preprečevanja nedovoljenih migracij. Glavna smer nezakonitega priseljevanja in načini ostajajo nespremenjeni. O trendih, smereh in načinih Policija sproti obvešča zunanje deležnike.

c) Ministrstvo za notranje zadeve je z državnim sekretarjem kot vodjo delegacije sodelovalo na medvladni konferenci ob sprejemu Globalnega dogovora o varnih, urejenih in zakonitih migracijah. Ob tej priložnosti je slovenska delegacije podala nacionalno izjavo v odnosu do sprejetega dokumenta.

* **Ministrstvo za zdravje**

Pravice s področja zdravja veljajo tako za prosilce za mednarodno zaščito, kot tudi za nelegalne prebežnike in osebe, ki so nastanjene v Centru za tujce, plačnik katerih je Ministrstvo za zdravje. Zdravstveno obravnavo pretežno izvajajo zdravstvene ustanove, ki so v neposredni bližini nastanjenih oseb: Zdravstveni dom (ZD) Vič, ZD Metelkova, ZD Logatec, ZD Postojna, ZD Nova Gorica kot tudi bolnišnice.

Stroški nujne zdravstvene obravnave, zdravil in reševalnih prevozov so za prosilce za mednarodno zaščito, nelegalne prebežnike in osebe v Centru za tujce v mesecu oktobru znašali 137.326,85 € novembra 43.503,86 €, decembra 13.879,07 €, do 25. januarja pa 31.092,02 €.

* **Slovenska obveščevalno-varnostna agencija (v nadaljevanju SOVA)**

SOVA je v letu 2018 spremljala migracijske tokove proti Evropi, pri tem pa je posebno pozornost namenjala Balkanski poti. Spremljala je razmere v izvornih in tranzitnih državah, gibanje števila migrantov ter druge trende na področju nezakonitih migracij. Spremljala je tudi delovanje kriminalnih oziroma tihotapskih skupin, ki se ukvarjajo z nedovoljenimi migracijami na Balkanu in preko slovenskega ozemlja, ter druge varnostne grožnje, povezane z migracijami (morebitna potovanja pripadnikov terorističnih organizacij, pomešanih med migrante ipd.).

* **Ministrstvo za zunanje zadeve**

Ministrstvo za zunanje zadeve je v poročevalskem obdobju izvajalo naslednje aktivnosti, povezane s področjem migracij:

* Sodelovanje s partnerskimi državami v okviru Kartumskega in Rabatskega procesa, evalvacija Akcijskega načrta iz Valete (JVAP) na SOM v Addis Abebi;
* aktivnosti vezane na sprejem Globalnega dogovora o varnih, urejenih in zakonitih migracijah na medvladni konferenci v Marakešu ter ob sprejetju resolucije za potrditev Globalnega dogovora v generalni skupščini OZN, vključno s pripravo nacionalne izjave in obrazložitve glasovanja;
* sodelovanje pri oblikovanju politične deklaracije Istanbulske zaveze in poziva k delovanju v okviru Budimpeštanskega procesa (SOM Istanbul);
* aktivnosti v okviru Medresorske delovne skupine za pripravo strategija na področju migracij;
* pregled aktivnosti in delovanje v okviru Globalnega pristopa k migracijam in mobilnosti Evropske unije (EU) – koordinacija prek HLWG (Bruselj);
* IOM dialog o migracijah (Ženeva).
* **Urad Vlade Republike Slovenije za oskrbo in integracijo migrantov (v nadaljevanju UOIM)**

Na UOIM deluje *Medresorska delovna skupina za vzpostavitev in delovanje sprejemno-registracijskih centrov (SRC)*. Člani omenjene skupine so predstavniki Ministrstva za notranje zadeve, Ministrstva za obrambo in UOIM. V poročevalske obdobju se je skupina sestala enkrat. V zvezi s postavitvijo sprejemno-registracijskih centrov je bilo izvedeno naslednje:

* izdelana je bila projektna dokumentacija;
* podpisana sta bila aneksa k pogodbama za izvedbo gradbeno-obrtniških del;
* UOIM je izvedel (še izvaja) naslednja naročila: nakup in dobava kovinskih ležišč; nakup in dobava oblačil, obutve, higienskih potrebščin, vzglavnikov in posteljnine; izdelava betonskih podstavkov; nakup in dobava vzmetnic; dobava prehrane (delno izvedeno); dobava panelne ograje (razpis je še v teku).

Na UOIM deluje tudi *Medresorska delovna skupina za vzpostavitev sistemske oblike nastanitve in obravnave mladoletnikov brez spremstva*. Člani omenjene skupine so predstavniki Ministrstva za notranje zadeve, Ministrstva za izobraževanje, znanost in šport, Ministrstva za delo, družino, socialne zadeve in enake možnosti, Ministrstva za zdravje, UOIM ter Slovenske filantropije. V poročevalskem obdobju se je skupina sestala enkrat. Na srečanju so predstavniki pregledali osnutek sistemske rešitve in nanj podali še nekaj pripomb. Na Ministrstvo za delo, družino, socialne zadeve in enake možnosti naj bi se naslovila tudi pobuda za vzpostavitev specialnega kriznega centra za mlajše mladoletnike brez spremstva. Eden od predlogov članov skupine je bil tudi, da se je potrebno aktivno vključiti v program črpanja EU sredstev glede na vsebino dela medresorske delovne skupine. Predlagano je še bilo, da se predlaga spremembo zakonskih podlag za ureditev tega področja. Po vnesenih popravkih se bo skupina sestala ponovno, ter se še enkrat opredelila do končne verzije sistemske rešitve.

* **Ministrstvo za javno upravo**

Ministrstvo za javno upravo je v decembru izvedlo razpis za dobavo manjkajočih stebrov in svedrov za postavitev začasnih tehničnih ovir, ki so že dobavljeni. Razpis je bil uspešno zaključen, izvajalec pa je bil izbran. Odločitev o izboru in podpis pogodbe sta po dogovoru med ministrom za javno upravo in ministrom za notranje zadeve začasno preložena in bo stvar politične odločitve. Ponudnik je svojo ponudbo za količino in ceno podaljšal za 3 mesece.

* **Ministrstvo za obrambo**

Ministrstvo za obrambo redno spremlja razmere na področju migracij in izdeluje interne ocene ter napovedi. Slednje se uporabljajo pri načrtovanju aktivnosti in informiranju nosilcev ključnih funkcij v državi. Pri tem se izvajajo redni delovni sestanki na nivoju ministrstva, kjer ima koordinativno vlogo pristojni svetovalec ministra.

Slovenska vojska redno sodeluje s Policijo pri izvajanju nadzora državne meje, Obveščevalno-varnostna služba Ministrstva za obrambo pa tako s Policijo kot z SOVA izmenjuje relevantne informacije. V zvezi s tem so pripravljeni tudi ustrezni načrti, ki se usklajujejo s pristojnimi organi. Uprava Republike Slovenije za zaščito in reševanje je podpisala ustrezne dokumente o sodelovanju z UOIM in je z njimi v rednih stikih s ciljem pomoči v primeru bistveno spremenjenih razmer.

Ministrstvo za obrambo se vključuje v delo medresorske delovne skupine in na sejah aktivno sodeluje, prav tako se bo s svojimi prispevki vključilo v delo podskupin. V zvezi s tem so pripravili predloge, ki jih bodo posredovali ob sklicu delovnih podskupin.

* **Ministrstvo za kulturo**

Ministrstvo za kulturo je v letu 2018 izvedlo Javni razpis za izbor operacij za večjo socialno vključenost pripadnikov ranljivih družbenih skupin na področju kulture v okviru Evropskega socialnega sklada v letih 2018 – 2019 (v nadaljevanju JR ESS), ki je namenjen zaposlovanju, oziroma zagotavljanju večjih zaposlitvenih možnosti na trgu dela, dvigu ravni usposobljenosti, kulturne ustvarjalnosti in kreativnosti, ter krepitvi samozavesti in socialne vključenosti v širše družbeno okolje pripadnikov manjšinskih etničnih skupnosti in invalidov. V okviru javnega razpisa je bilo za sofinanciranje izbranih 12 operacij (7 iz kohezijske regije vzhodna Slovenija (KRVS) in 5 iz kohezijske regije zahodna Slovenija(KRZS)). Operacije sofinancira Evropska unija, in sicer Evropski socialni sklad. Operacije so se začele izvajati oktobra 2018 in se bodo izvajale do 31. 12. 2019. V šestih operacijah (2 iz KRVS in 4 iz KRZS) je opredeljeno, da bodo aktivnosti namenjen tudi migrantom in, da bodo v operacije vključevali tudi migrante. Delež sredstev namenjen za migrante v posamezni operaciji ni mogoče oceniti, saj so operacije namenjene različnim ciljnim skupinam in ne samo migrantom.

JR ESS predstavlja splošen integracijski ukrep, v okviru katerega so migranti le ena od možnih ciljnih skupin. Predmet javnega razpisa je sofinanciranje operacij, na področju kulture (kulturnega in kreativnega sektorja) v podporo zagotavljanju večjih zaposlitvenih možnosti na trgu dela, dvigu ravni usposobljenosti, kulturne ustvarjalnosti in kreativnosti ter krepitvi samozavesti in socialne vključenosti v širše družbeno okolje pripadnikov ranljivih skupin, ki so:

* manjšinske etnične skupnosti (pripadniki italijanske in madžarske narodne skupnosti, romske skupnosti, narodnih skupnosti, opredeljenih v Deklaraciji Republike Slovenije o položaju narodnih skupnosti pripadnikov narodov nekdanje SFRJ v Republiki Sloveniji, nemško govoreče etnične skupine v Sloveniji, različnih manjšinskih etničnih skupnosti ter priseljencev) in
* invalidi.
* **Ministrstvo za delo, družino in socialne zadeve**

Ministrstvo za delo, družino in socialne zadeve je poročevalskem obdobju pripravilo predlog izhodišč za oblikovanje celovite Strategije migracij v okviru I. stebra – zakonite migracije. V tem dokumentu je so identificirali naslednje usmeritve, in sicer:

* spodbujanje priseljevanja zaradi dela z namenom zmanjševanja strukturnih neskladij na slovenskem trgu dela ter izboljšanja razmerja med zavarovanci in upokojenci;
* oblikovanje pogojev za zmanjšanje odseljevanja državljanov Slovenije;
* spodbujanje vračanja izseljenih državljanov Slovenije;
* zagotavljanje možnosti za integracijo tujcev.

1. **Spremembe, ki bi lahko vplivale na stanje na področju migracij**

* **Ministrstvo za notranje zadeve**

a) Agencija za Evropsko mejno in obalno stražo (Agencija Frontex) je v okviru svojih pristojnosti glede spremljanja situacijske slike na zunanjih mejah EU predstavila analizo tveganja na področju ilegalnih migracij za leto 2018. Ena od glavnih identificiranih smeri nedovoljenih migracij ostaja t. i. zahodno-balkanska pot, migracijski potencial na tej poti je opredeljen kot visok. Kot smeri, ki predstavljata največje tveganje, sta opredeljeni smeri preko zahodnega in preko vzhodnega Sredozemlja. Slednja izmed navedenih dveh poti predstavlja neposreden migracijski potencial za pot, ki poteka čez zahodni Balkan. Temu velja dodati tudi tveganja glede izmikanja mejni kontroli, kjer na evropskem nivoju izstopa meja med Srbijo in Hrvaško.

Agencija Frontex kot najbolj pomemben dejavnik za zmanjšanje tveganja izpostavlja dejavnosti tretjih držav na svojih mejah. Na tem območju so bile organizirane nedovoljene migracije izpostavljene kot največje tveganje.

Območje največjega tveganja je severozahodni del Bosne in Hercegovine, ki je znano kot območje, kjer se nezakoniti migranti zbirajo in iščejo načine nadaljnjega potovanja. Bosna in Hercegovina je v zadnjem četrtletju preteklega leta obravnavala okoli 2.000 nezakonitih prehodov na meji s Srbijo in okoli 1.100 na meji s Črno Goro. Bosna in Hercegovina je letos obravnavala 1.359 nezakonitih migrantov, med katerimi je bilo največ državljanov Pakistana, Sirije in Iraka.

V Sloveniji je bilo v letu **2018** obravnavanih **9.229** nezakonitih prehodov državne meje, število se je od predhodnega leta povečalo za 377 %.

Ugotavljamo, da je bilo le **17 %** ilegalnih prehodov na tistih delih zelene meje, kjer so nameščene začasne tehnične ovire. Boljšega dokaza o tem, kako pomembna je zaščita zelene meje s tehničnimi sredstvi, ne potrebujemo.

Sosednjim varnostnim organom smo v letu **2018** izročili **4.793** tujcev, kar je za 407 % več glede na predhodno leto.

V zimskih mesecih 2018/19 je sicer pritisk nezakonitih prehodov na meji s Hrvaško v smeri proti Sloveniji zaradi vremenskih razmer pojenjal, vendar je utemeljeno pričakovanje, da se bo obseg nedovoljenih migracij z izboljšanjem vremenskih razmer povečal v spomladanskih mesecih. Pričakovati je vsaj enak ali celo večji obseg nedovoljenih migracij tudi v letu 2019. Trend števila nezakonitih prehodov je razviden iz grafikona.



Lani **decembra** je bilo **obravnavanih 353** ilegalnih prehodov, v letošnjem **januarju 319** in v **februarju 282** ilegalnih prehodov. V zadnjem obdobju prevladujejo državljani Alžirije. V obravnavanem obdobju je bilo skupaj **954 ilegalnih prehodov**.

Izmed nezakonitih migrantov jih je lani decembra 166, letos januarja 172 in letos februarja 191 izrazilo namero podaje prošnje za mednarodno zaščito. V obravnavanem obdobju je bilo skupaj podanih **529 namer** podajeprošnje za mednarodno zaščito.

Sosednjim varnostnim organom je bilo lani decembra izročenih 219, letos januarja 194 in letos februarja 116 tujcev. Med njimi je bilo največ državljanov Alžirije in Afganistana. V obravnavanem obdobju je bilo skupaj **izročenih 529** tujcev.

Pomembno tveganje, ki je aktualno predvsem za Slovenijo, ostajajo zlorabe našega azilnega sistema. Zaradi tega je Slovenija postala pomembna tranzitna država, predvsem v smeri Italije. Ilegalni migranti s tem namenom izrazijo namero podaje prošnje za mednarodno zaščito ter nastanitvene kapacitete zapuščajo takoj, ko je to mogoče. Tudi na tem področju se uveljavlja organizacija nedovoljenih migracij.

Razliko oziroma odstopanja od seštevkov predstavljajo tisti, ki so azilne nastanitvene kapacitete zapustili pred podajo prošnje za mednarodno zaščito. Temu je potrebno prišteti tudi tiste, ki nastanitvene kapacitete zapustijo po podaji prošnje in pred zaključkom postopka, zato je dejanski razkorak znatno večji. Iz tega je razvidno, kako pereča je problematika in zaradi česa je Slovenija privlačna država za nedovoljene migracije.

b) Na področju prošenj za mednarodno zaščito velja primerjalno predstaviti podatke zadnjih dveh let, da bi lahko nakazali pričakovane trende in upravičenost aktivacije tretje faze kontingentnega načrta za izvajanje postopkov pri obdelavi vlog za mednarodno zaščito. V letu 2018 je bilo vloženih 2.875 prošenj za mednarodno zaščito. Glede na leto 2017 je bilo vloženih 1399 prošenj več oziroma skoraj 95 odstotkov več, v primerjavi z letom 2016 pa to pomeni skoraj 220-odstotno povečanje števila vloženih prošenj za mednarodno zaščito. Podoben trend kot v letu 2018 se nakazuje tudi v letu 2019.

*Št. prošenj v letu 2019*

|  |  |
| --- | --- |
| Januar | Skupaj 2019 |
| **205** | **205** |

*Št. prošenj v zadnjih treh mesecih 2018*

|  |  |  |  |
| --- | --- | --- | --- |
| Oktober | November | December | Skupaj v 2018 |
| **201** | **170** | **150** | **2875** |

*Št. prošenj v zadnjih treh mesecih 2017*

|  |  |  |  |
| --- | --- | --- | --- |
| Oktober | November | December | Skupaj v 2017 |
| **165** | **132** | **156** | **1476** |

Tudi število veljavnih in izdanih dovoljenj za prebivanje državljanom tretjih držav se je v letu 2018 v primerjavi z letom 2017 povečalo, vendar ne v takem odstotku, kot se je povečalo število prošenj za mednarodno zaščito.

Statistični podatki s področja zakonitih migracij (tretje države):

|  |  |  |
| --- | --- | --- |
|  | 2017 | 2018 |
| Št. izdanih dovoljenj za prebivanje | **48.853** | **65.211** |
| Št. veljavnih dovoljenj za prebivanje | **124.432** | **148.014** |

* **Ministrstvo za zdravje**

Ministrstvo za zdravje usklajuje Pravilnik o pogojih in načinu opravljanja mrliško pregledne službe, kjer bo v 13. členu zagotovilo, da bo Ministrstvo za zdravje plačnik opravljenih mrliških pregledov, morebitnih obdukcij, in pokopa oziroma upepelitve nelegalnih prebežnikov oz. prosilcev za mednarodno zaščito, v kolikor pride do smrti na območju Republike Slovenije.

* **SOVA**

Število migrantov na vzhodno-mediteranski in balkanski poti se je lani povečalo. Večina jih je potovala iz Turčije v Grčijo ter nadaljevala potovanje proti Makedoniji, manjši del pa proti Albaniji in Črni gori. BiH se je uveljavila kot osrednja tranzitna država na Balkanu, saj so v letu 2018 zabeležili skoraj 24.000 nezakonitih migrantov, največ septembra in oktobra, kar je imelo neposreden vpliv na povečano število nezakonitih prehodov hrvaško-slovenske meje. Na Balkanu in v Sloveniji se je lani močno povečalo število pakistanskih, afganistanskih pa tudi severnoafriških in turških prebežnikov, poleg tega je zaradi ukinitve vizumske obveznosti za državljane Irana v Srbiji občutno naraslo število iranskih migrantov. Večina migrantov sedaj potuje preko Slovenije, ki ostaja predvsem tranzitna država, proti Italiji. Tihotapska dejavnost na Balkanu se je v letu 2018 še razmahnila, vse bolj pa se uveljavlja uporaba ponarejenih oziroma nepravih dokumentov.

* **Ministrstvo za zunanje zadeve**

K boljši urejenosti migracijskih tokov in naslavljanju vzrokov migracij po mnenju Ministrstva za zunanje zadeve prispevajo aktivnosti na področju sodelovanja EU s tretjimi državami v okviru Kartumskega in Rabatskega procesa ter procesa iz Valete in Budimpeštanskega procesa, aktivnosti na področju razvojno-tehnične in humanitarne pomoči ter druge zunanje-politične aktivnosti. S sprejetjem Globalnega dogovora o migracijah decembra 2018 se pričakuje začetek implementacije, kar naj bi prav tako prispevalo k omenjenima ciljema.

* **Urad Vlade Republike Slovenije za oskrbo in integracijo migrantov (UOIM)**

Vlada Republike Slovenije je dne 20.12.2018 sprejela sklep št. 21400-1/11/2018/5, s katerim je projekt nastanitve mladoletnikov brez spremstva v Dijaškem domu Postojna podaljšala do konca leta 2019 oziroma do vzpostavitve sistemske oblike nastanitve. Poleg tega potekajo predpriprave za morebitno vzpostavitev sprejemno-registracijskih centrov.

* **Drugi resorji**

Ministrstvo za gospodarski razvoj in tehnologijo, Urad Vlade Republike Slovenije za komuniciranje, Ministrstvo za infrastrukturo, Ministrstvo za kmetijstvo, gozdarstvo in prehrano, Ministrstvo za izobraževanje, znanost in šport so sporočil, da za poročevalsko obdobje niso imeli aktivnosti, o katerih bi bilo treba poročati.

Ministrstvo za finance, Ministrstvo za okolje in prostor, Ministrstvo za pravosodje, Urad Vlade Republike Slovenije za makroekonomske analize in razvoj do postavljenega roka niso prispevali k poročanju oziroma do postavljenega roka niso poslali vsebine za poročanje.